ai4bharat/Pralekha huggingface dataset:
محنت اور روزگار کی وزارت
ای پی ایف او پے رول ڈیٹا: ای پی ایف او نے مئی 2022 کے مہینے میں 16.82 لاکھ مجموعی صارفین کا اضافہ کیا
20 جولائی 2022 کو جاری کردہ ای پی ایف او کے عارضی پے رول کے اعداد و شمار پر روشنی ڈالی گئی ہے۔ ای پی ایف او نے مئی، 2022 کے مہینے میں 16.82 لاکھ مجموعی صارفین کا اضافہ کیا ہے۔ پے رول ڈیٹا کا سال بہ سال موازنہ پچھلے سال مئی 2021 کے مہینے میں مجموعی صارفین کے مقابلے میں مئی، 2022 میں 7.62 لاکھ مجموعی صارفین کا اضافہ ظاہر کرتا ہے۔
مہینے کے دوران شامل کیے گئے کل 16.82 لاکھ صارفین میں سے تقریباً 9.60 لاکھ نئے اراکین پہلی بار ای پی ایف اور ایم پی ایکٹ 1952 کے دائرے میں آئے ہیں۔ تقریباً 7.21 لاکھ مجموعی صارفین باہر نکلے لیکن ای پی ایف او کے زیر احاطہ اداروں میں اپنی ملازمتیں تبدیل کرکے ای پی ایف او میں دوبارہ شامل ہوئے اور حتمی پی ایف نکالنے کے لیے درخواست دینے کے بجائے اپنے فنڈز کو منتقل کرکے ای پی ایف اسکیم کے تحت اپنی رکنیت جاری رکھنے کا انتخاب کیا۔ ماہ کے دوران نئے اندراج پچھلے مالی سال کے دوران ریکارڈ کی گئی ماہانہ اوسط سے زیادہ ہے۔
پے رول کے اعداد و شمار کا عمر کے لحاظ سے موازنہ بتاتا ہے کہ مئی 2022 کے دوران 22-25 سال کی عمر کے گروپ نے سب سے زیادہ تعداد میں خالص اندراج کیا ہے جس میں بڑی تعداد میں 4.33 لاکھ اضافہ ہوا ہے۔
پے رول کے اعداد و شمار کا ریاستی لحاظ سے موازنہ اس بات پر روشنی ڈالتا ہے کہ مہاراشٹر، کرناٹک، تمل ناڈو، ہریانہ، گجرات اور دہلی کی ریاستوں میں شامل ادارے اس مہینے کے دوران تقریباً 11.34 لاکھ مجموعی صارفین کو جوڑ کر سرفہرست رہیں گے، جو کہ مجموعی تعداد کا 67.42 فیصد ہے۔ تمام عمر کے گروپوں میں پے رول میں اضافہ ہوا ہے۔
صنف کے لحاظ سے تجزیہ بتاتا ہے کہ ماہ کے دوران خواتین کے پے رول میں خالص اضافہ تقریباً 3.42 لاکھ ہے اور خواتین کے اندراج کا حصہ مئی 2022 کے دوران خالص صارفین کے اضافے کا 20.39 فیصد ہے۔
صنعت کے لحاظ سے پے رول کے اعداد و شمار کی درجہ بندی اس بات کی نشاندہی کرتی ہے کہ بنیادی طور پر دو زمرے یعنی ‘ماہر خدمات’  اور ‘تجارتی کمرشیل ادارے’ ماہ کے دوران صارفین کے مجموعی اضافے کا 50.51 فیصد بنتے ہیں۔ اس کے علاوہ اس ماہ کے دوران دیگر صنعتوں جیسے ‘عمارتیں اور تعمیراتی صنعت’، ‘پوشاک تیار کرنے’،‘فنانسنگ اسٹیبلشمنٹ’، ‘ہوٹل’ اور ‘لوہا اور فولاد ’ میں بڑھتے ہوئے رجحان کو نوٹ کیا گیا ہے۔
پے رول ڈیٹا عارضی ہے کیونکہ ڈیٹا تیار کرنا ایک مسلسل عمل ہے، کیونکہ ملازمین کے ریکارڈ کو اپ ڈیٹ کرنا ایک مسلسل عمل ہے۔ اس لیے سابقہ ڈیٹا ہر ماہ جدید تر ہوتا ہے۔اپریل-2018 کے مہینے سے ای پی ایف او ستمبر، 2017 کے بعد کی مدت کا احاطہ کرتے ہوئے پے رول ڈیٹا جاری کر رہا ہے۔
ای پی ایف او کا پے رول ان اداروں کے لیے منظم شعبے کی افرادی قوت کا ایک حصہ ہے جو ملازمین پروویڈنٹ فنڈز اور متفرق ضابطے ایکٹ 1952 کے تحت آتے ہیں۔ اسی کا شمار اداروں کی تعداد کے لحاظ سے کیا جاتا ہے جو ای پی ایف او کے دائرہ کار میں آتے ہیں۔ ان صارفین کی تعداد جن کے تعاون آجروں کی طرف سے ماہانہ ای سی آر  فائل کر کے جمع کیے جا رہے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 86
مواصلات اور اطلاعاتی ٹیکنالوجی کی وزارت
ڈجیٹل مواصلاتی شعبے میں انضباطبی سینڈباکس کے ذریعہ ‘‘اختراعی ٹیکنولوجیز ، خدمات ،استعمالات اورکاروباری نمونوں کی حوصلہ افزائی ’’ سے متعلق ٹرائی کے مشاورتی پیپر کے بارے میں تبصرے /جوابی تبصرے وصول کرنے کی آخری تاریخ میں توسیع
ٹیلی کام ریگولیٹری اتھارٹی آف انڈیا  نے 19جون ،2023کو ڈجیٹل مواصلاتی شعبے میں انضباطبی سینڈباکس کے ذریعہ ‘‘اختراعی ٹیکنولوجیز ، خدمات ،استعمالات اورکاروباری نمونوں کی حوصلہ افزائی ’’کے بارے میں ایک مشاورتی پیپر جاری کیاہے ۔اس مشاورتی پیپرمیں اٹھائے گئے امور کے بارے میں متعلقہ فریقوں اورشراکت داروں کی جانب سے تحریری تبصرے وصول کرنے کی آخری تاریخ 17جولائی 2023مقررکی گئی تھی جب کہ جوابی تبصرے وصول کرنے کی آخری تاریخ یکم اگست 2023ہے۔
تبصرے جمع کرانے کی غرض سے آخری تاریخ میں توسیع کئے جانے کے لئے متعلقہ فریقوں کی درخواستوں کے پیش نظر، یہ فیصلہ کیاگیا ہے کہ تحریری تبصرے جمع کرانے کی آخری تاریخ میں 31جولائی ،2023اورجوابی تبصرے جمع کرانے کی آخری تاریخ میں 16اگست ،2023تک کی توسیع کردی جائے ۔
تبصرے اورجوابی تبصرے ، ترجیحاً الیکٹرانک شکل میں ، ای –میل آئی ڈی advbbpa@trai.gov.in. پرٹرائی کے  کے مشیر جناب سنجیوکمارشرما کو بھیجے جاسکتے ہیں ۔
مالیاتی کمیشن
پندرہویں مالیاتی کمیشن کی کرناٹک سرکار کے ساتھ میٹنگ
نئی دہلی،25/ جون۔پندرہویں مالیاتی کمیشن کے چیئرمین جناب این کے سنگھ اور اس کے ممبروں اور سینئر افسروں نے آج کرناٹک کے وزیراعلی جناب ایچ ڈی کمارسوامی اور ان کی کابینہ کے ممبروں کے علاوہ ریاستی سرکار کے سینئر افسروں کے ساتھ میٹنگ کی۔
کمیشن اس دوران مندرجہ ذیل باتوں سے معلوم ہوا:
 ملک کی مجموعی گھریلو پیداوار جی ڈی پی میں ریاست کا تعاون سال 2018-19میں 7.9 فیصد تھا۔
سال 2018-19 کے دوران ریاست کے جی ایس وی اے میں ابتدائی سیکنڈری اور تیسرے سیکٹر کی حصہ داری بالترتیب11 فیصد،21 فیصد اور 68فیصد تھی۔
 سال 2018-19 میں ریاست کی فی کس این ایس ڈی بی2,07,062 روپے تھی جبکہ ہندوستان میں فی کس آمدنی1,26,406 روپے تھی۔
 ایف سی۔ XIV کی سفارشات پر مبنی آپس کی تقسیم میں ریاست کی حصہ داری4.714.71 تھی جو ملک کی کل آبادی میں5.05فیصد کی حصہ داری سے کم ہے۔
ریاست کے مالی پیمانوں کے بارے میں کمیشن نے مندرجہ ذیل باتیں نوٹ کی ہے۔
- کرناٹک ملک کی پہلی ایسی ریاست ہے جس نے ایف آر بی ایم قانون نافذ کیا ہے
- 2014 میں ریاستی سرکارنے کرناٹک مالیاتی ذمہ داری قانون 2002 میں ترمیم کی تھی تاکہ منجملہ دیگر باتوں کے علاوہ بجٹ سے ہٹ کر لئے جانے والے قرضوں کو بھی اس میں شامل کیا جاسکیں۔جنہیں ریاستی حکومت کےبجٹ سے مجموعی واجبات کے طور پر ادا کیا جانا ہے تاکہ قرض کی صحیح ہمہ گیر کی صورتحال سامنے آسکے۔
- ریاست2004-05 کے بعد سے ٹیکس وصولی سرپلس برقرار رکھے ہوئے ہیں۔
- کرناٹک نے تمام 29 ریاستوں میں 2016-17 میں سب سے زیادہ ٹیکس وصولی کی جو جی ایس ڈی پی کا7.2 فیصد تھا جبکہ باقی تمام ریاستوں کے لئے یہ او ٹی آر۔ جی ایس ڈی پی کا تناسب 6.3فیصد تھا۔
- 2016-17 میں ریاست نے کل ٹیکس وصولی اخراجات کا 25.1 فیصد پر سب سے کم اخراجات برداشت کی تھی۔جبکہ اس کے مقابلے تمام ریاستوں کے لئے یہ 41.7 فیصد تھی۔
- ریاست کا تمام 29 ریاستوں میں چھتیس گڑھ، آسام اور مہاراشٹر کے بعد2016-17 میں چوتھا سب سے کم قرض تھا۔جو جی ایس ڈی پی کا18.3 فیصد تھا۔
- کرناٹک کے صحت سے متعلق نتائج کے بارے میں کمیشن نے یہ پایا ہے کہ زیادہ تر صحت کے عندیو کے معاملے میں اس ریاست کی کارکردگی تمام ہندوستان کی اوسط سے بہتر ہے۔
دیگر مالی پیمانے مندرجہ ذیل ہے۔
- 2017-18 سے ہی ریاستی سرکار نے 3 فصل قرض معافی اسکیموں کااعلان کیا ہے۔ جن میں 47.19 کروڑ روپے کا تخمینہ خرچ ہوا ہے۔کمیشن نے ریاستی سرکار کے ذریعہ اٹھائے گئے سبھی معاملوں کو نوٹ کردیا ہے اور انہیں مرکزی سرکار کو پیش کئے جانے والی اپنی حتمی رپورٹ میں سلجھانے کا یقین دلایا ہے۔
قومی سلامتی کونسل سیکرٹریٹ
کواڈ سینئر سائبر گروپ کی سائبر سیکورٹی تعاون پر نئی دہلی میں میٹنگ
کواڈ سینئر سائبر گروپ پرنسپلس ، جناب مائیکل پیزولو اے او، سکریٹری محکمہ خارجہ آسٹرلیا، لفٹیننٹ جنرل راجیش پنت، نیشنل سائبر سیکورٹی کوآڈینٹر آف انڈیا ، جناب مساتکا اوکانو، ڈپٹی نیشنل سکیورٹی ایڈوائزر، جاپان، اور محترمہ این نیوبرگر، ڈپٹی نیشنل سیکورٹی ایڈوائزر ، یو ایس اے نے اپنے بین ایجنسی ونود کے ہمراہ 30 اور 31 جنوری 2023 کو نئی دہلی میں میٹنگ کرکے سائبر سیکورٹی میں اشتراک وتعاون کے لئے جتماعی طرز فکر پر تبادلہ خیال کیا۔
سائبر سیکورٹی کو کواڈ رہنماؤں نے ایک ایسے شعبے کے طور پر شناخت کیا ہے جو آزاد اور کھلے ہند بحرالکاہل خطے کے لئے کلیدی شعبہ ہے۔ میٹنگ کے دوران شرکاء نے اپنی معلومات کو ایک دوسرے کے ساتھ بانٹا، ڈیجیٹل طریقوں والی مصنوعات اور خدمات کی سپلائی چین میں ممکنہ خطرات پر غور کیا اور ہند بحرالکاہل خطے کے فائدے کےلئے مطلوبہ سیکورٹی صلاحیت کے بنیادی سوفٹ وئر کی تیاری کے ایکو سسٹم پر بات کی۔ گروپ نے کواڈ ارکان اور ساجھیداروں کے لئے سائبر سیکورٹی کی گنجائش اور صلاحیت پیدا کرنے پر بھی غور کیا۔
گزشتہ دو دنوں میں گروپ نے اس بات پر تبادلہ خیال کیا کہ کس طرح کواڈ ارکان سائبر واقعات کی روک تھام کرسکتے ہیں اور تحفظ کے لئے اور اس طرح کے سائبر واقعات سے نمٹنے کے لئے قومی اور بین الاقوامی صلاحیتوں کو بروئے کار لاسکتے ہیں۔
بہت چھوٹی، چھوٹی اور درمیانی صنعتوں کی وزارت
ایم ایس ایم ای کو درپیش چیلنجز
بہت چھوٹی، چھوٹی اور درمیانی درجے کی صنعتوں کے وزیر مملکت جناب بھانو پرتاپ سنگھ ورما نے لوک سبھا میں ایک تحریری جواب میں یہ معلومات دی ہے کہ ایم ایس ایم ای کو رسمی قرض ، روزگار پید اکرنے، سرکار کو براہ راست فروخت ، معیاری مینوفیکچرنگ ، چھوٹے قرضہ جات تک رسائی، بیداری کی کمی جیسے چیلنجوں سے نمٹنے میں مدد کرنے کے لئے حکومت ہند نے ملک بھر میں کئی اقدامات کئے ہیں۔ اُڈیشہ ریاست سمیت ، جس میں دیگر باتوں کے ساتھ ساتھ پردھان منتری روزگار پیداواری پروگرام ، بہت چھوٹی اور چھوٹی صنعت –کلسٹر ترقیاتی پروگرام، بہت چھوٹی اور چھوٹی صنعتوں کے لئے قرض گارنٹی اسکیم ، ایم ایس ایم ای کی کارکردگی کو بڑھانا اور رفتار دینا اسکیم،آتم نربھربھارتفنڈ اسکیم، خرید اور فروخت امدادی اسکیم وغیرہ شامل ہیں۔
حکومت ہند نے ملک کی پانچ ٹریلین معیشت کے ہدف کو حاصل کرنے کے لئے ایم ایس ایم ای کو درپیش چیلنجوں سے نمٹنے کے لئے کئی قدم اٹھائے ہیں، ان میں سےبعض اقدامات میں ایم ایس ایم ای کے لئے 27 جون 2023 کو چیمپئن 2.0لانچ کرنا، ایم ایس ایم ای کے لئے آتم نر بھر بھارتفنڈ، ایم ایس ایم ای کو مدد اور رعایت فراہم کرنے کے لئے چمپئن اسکیم، بجٹ 24-2023 میں 9000کروڑ روپے کی سرمایہ کاری کا اعلان، جو چھوٹی اور بہت چھوٹی صنعتوں کے لئے کریڈٹ گارنٹی ٹرسٹ فنڈ کے لئے ہے، تاکہ ان صنعتوں کو اضافی قرض کا اہل بنایا جاسکے۔قرض کی کم لاگت کے ساتھ 2.00لاکھ کروڑ روپے مرکزی سیکٹر کی اسکیم ’’ایم ایس ایم ای کی کارکردگی کو بڑھانا اور رفتار دینا‘‘ کا مقصد مرکز اور ریاستوں میں ایم ایس ایم ای پروگرام کے اداروں اور انتظامیہ کو مضبوط کرنااور ایم ایس ایم ای سیکٹر کی قرض اور بازار تک رسائی بڑھانا، ٹیکنالوجی کی جدید کاری، سبز پہل، زیر التوا ادائیگی کے واقعات کو کم کرنا ۔مالیاتی ایکٹ 2023 کے توسط سے انکم ٹیکس ایکٹ 1961 کی دفعہ 43 بی میں ترمیم کے توسط سے فرم کی صلاحیتوں کو بڑھانا ہے۔
خواتین اور بچوں کی ترقیات کی وزارت
جنسی جرائم سے بچوں کا تحفط
نئی دہلی، 11 فروری 2021، خواتین اور بچوں کی ترقی کی مرکزی وزیر محترمہ اسمرتی زوبین ایرانی نے آج راجیہ سبھا میں ایک تحریری جواب میں بتایا کہ جنسی جرائم سے بچوں کے تحفظ  قان 2012 کی دفعہ 5 ذیلی کلاز  اور دفعہ 9  میں التزام ہے کہ بچوں کی ذہنی یا جسمانی معذوری کا فائدہ اٹھاکر جو کوئی کسی بچے پر ’دخول والا جنسی حملہ ‘یا ’جنسی حمل‘ کرتا ہے تو وہ بتدریج سنگین ’دخول والا جنسی حملہ ‘یا ’ سنگین جنسی حملے‘ کا مرتکب ہوتا ہے ۔ پوکسو ایکٹ کی دفعہ 6 میں کہا گیا ہے کہ سنگین دخول والے جنسی حملے کے مرتکب کو کم از کم 20 سال ، جس کو عمر قید تک کے لئے آگے بڑھایا جاسکتا ہے، تک کی مدت کی قید بامشقت کی سزا دی جائے گی، جس کا مطلب ہوگا کہ اس شخص کی فطری زندگی کی باقی مدت قید میں گزرے گی اور اس پر جرمانہ بھی کیا جاسکتا ہے یا اسے سزائے موت بھی دی جاسکتی ہے۔ پوکسو قانون کی دفعہ 10 میں کہا گیا ہے کہ سنگین جنسی حملے کا ارتکاب کرنے والے کو کم از کم 5 سال ، جس کو سات تک کے لئے آگے بڑھایا جاسکتا ہے، کی قید کی سزا دی جاسکتی ہے اور اس پر جرمانہ بھی لگایا جاسکتا ہے۔
پوکسو قانون کی دفعہ 33 میں ضمنی کلاز  میں التزام ہے کہ مناسب معاملوں میں ، سپریم کورٹ سزا کے علاوہ بچے کو کسی جسمانی یا ذہنی صدمے کے لئے ایسے بچے کی فوری باز آباد کاری کے لئے جیسا کہ مقرر ہے کسی معاوضے کی ادائیگی کی ہدایت بھی دے سکتی ہے۔
پوکسو رولز 2020 کے رول 4 میں جنسی زیادتی کا شکار ہونے والے بچے کی دیکھ بھال اور تحفظ ، جس میں کانسلنگ اور تھیراپی شامل ہی، سے متعلق مفصل طریقہ عمل بتایا گیا ہے۔ پوکسو رولز 2020 کی دفعہ 6 میں جنسی زیادتی کا شکار ہونے والے بچے کو طبی امداد اور دیکھ ریکھ فراہم کرانے سے متعلق التزام بھی ہے۔ پوکسو رولز 2020 میں ذیلی اختراجات مثلاً خوراک، کپڑوں ، ٹرانسپورٹ اور دیگر ضروری ضرورتوں کے لئے اسپیشل ریلیف کا التزام بھی ہے۔ مفصل پوکسو رولز 2020 خواتین اور بچوں کی ترقی کی وزارت کی ویب سائٹ www.wcd.nic.in. پر دستیاب ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-1414
(Visitor Counter : 176
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال
ریاستوں/ مرکز کے زیر انتظام علاقوں کو 27.28 کروڑ سے زیادہ ویکسین کی خوراکیں فراہم کرائی گئیں
ریاستوں/ مرکز کے زیرانتظام علاقوں کے پاس اب بھی لوگوں کو دیئے جانے کے لئے 2.18 کروڑ سے زیادہ ویکسین کی خوراکیں دستیاب
ملک گیر ٹیکہ کاری مہم کے ایک حصے کے طور پر ، حکومت ہند کووڈ ویکسین کی خوراکیں بلا قیمت فراہم کرکے ریاستوں اور مرکز کے زیر انتظام علاقوں کی مدد کرتی رہی ہے۔اس کے علاوہ حکومت ہند ریاستوں/ مرکز کے زیرانتظام علاقوں کے لئے کووڈ ویکسین کی براہ راست خریداری کے لئے بھی سہولیات فراہم کرتی رہی ہے۔ ٹیکہ کاری عالمی وبا کی روک تھام اور اس کے مینجمنٹ کے لئے ہندوستانی حکومت کی جامع حکمت عملی کا ایک مضبوط ستون ہے۔اس کے ساتھ ساتھ جانچ، تشخیص، علاج اور کووڈ سے متعلق اپنائے جانے والے احتیاطی برتاؤ کی اہمیت بھی اپنی جگہ ہے۔
یکم مئی 2021 سے کووڈ-19 کی ٹیکہ کاری کے اصلاح شدہ اور تیز رفتار تیسرے مرحلے کی حکمت عملی پر عمل درآمد شروع کیاجاچکا ہے۔
اس حکمت عملی کے تحت ہندوستانی حکومت کے ذریعہ کسی بھی دوا ساز کمپنی کی سینٹرل ڈرگس لیباریٹری کے ذریعہ منظور شدہ خوراکوں کے 50 فیصد کی خریداری کی جائے گی اور حکومت ریاستی حکومتوں کو ان خوراکوں کی مجموعی طور پر بلا قیمت فراہمی جاری رکھے گی، جیسا کہ اس سے پہلے کیا گیا ہے۔
اب تک ریاستوں/ مرکز کے زیرانتظام علاقوں کو 27.28 کروڑ سے زیادہ  ویکسین کی خوراکیں فراہم کرائی جاچکی ہیں۔یہ فراہمی حکومت ہند کے ذریعہ اور براہ راست ریاستوں کے ذریعہ خریداری کی شکل میں بھی کی جارہی ہے۔
اس میں سے، مجموعی کھپت جس میں ضائع ہونے والی خوراکیں بھی شامل ہیں،25,10,03,417 خوراکیں ہے۔۔
ریاستوں/ مرکز کے زیرانتظام علاقوں کے پاس لوگوں کو دیئے جانے کے لئے 2.18 کروڑ سے زیادہ  کووڈ ویکسین کی خوراکیں اس وقت بھی دستیاب ہیں،جنہیں ریاستیں اور مرکز کے زیرانتظام علاقے اگلے تین دنوں کے اندر اندر حاصل کرلیں گے۔
مزید یہ کہ 56,70,350 سے زیادہ ویکسین کی خوراکیں پائپ لائن میں ہیں اور اگلے 3 دن کے اندر ریاستوں / مرکز کے زیر انتظام علاقوں کی طرف سے ان کو موصول کیا جائے گا۔
مکانات اور شہری غریبی کے خاتمے کی وزارت
اسمارٹ سٹی مشن کا مقصد ایسے شہروں کو فروغ دینا ہے جو بنیادی انفراسٹرکچر فراہم کرتے ہیں اور اپنے شہریوں کو معیاری زندگی، صاف اور پائیدار ماحول عطا کرتے ہیں
مرکز نے گرین فیلڈ ایئرپورٹ پالیسی 2008 بنائی ہے جو نئے گرین فیلڈ ایئرپورٹس کی تعمیر کے لیے رہنما خطوط، طریقہ کار اور شرائط فراہم کرتی ہے
حکومت ہند نے 25 جون، 2015 کو اسمارٹ سٹی مشن  شروع کیا تھا۔ جنوری 2016 سے جون 2018 تک ہونے والے 4 مرحلوں کے مقابلے میں 100 اسمارٹ سٹی کا انتخاب کیا گیا تھا۔ بہار کے 4 شہر ، یعنی بھاگلپور، بہار شریف، مظفر پور اور پٹنہ کو اسمارٹ سٹی بنانے کے لیے منتخب کیا گیا ہے۔
ایس سی ایم کا مقصد ایسے شہروں کو فروغ بخشنا ہے جو بنیادی انفراسٹرکچر فراہم کرتے ہیں اور اپنے شہریوں کو اسمارٹ حل کے ایپلی کیشن کے ذریعے معیاری زندگی، صاف اور پائیدار ماحول فراہم کرتے ہیں۔ اس کے تحت پائیدار اور شمولیت ترقی پر توجہ مرکوز کی جا رہی ہے اور کوشش اس بات کی ہو رہی ہے کہ ٹھوس علاقوں پر نظر کی جائے، قابل نقل ماڈل تیار کیے جائیں، جو اسی شہر/دیگر شہروں کے دوسرے علاقوں کے لیے لائٹ ہاؤس کا کام کریں گے۔ بہار سمیت، ہر شہر کا اسمارٹ سٹی پروپوزل  شہریوں کے ساتھ بڑے پیمانے پر بات چیت کے ذریعے تیار کیا گیا ہے۔ چونکہ مختلف شہروں کے باشندوں کی ضروریات اور آرزوئیں مختلف ہوتی ہیں، اس لیے ایسے ایس سی پی میں ترجیحات اور پروجیکٹ بھی شہر در شہر الگ الگ ہیں۔ ہوائی اڈوں کے ذریعے رابطہ کو یقینی بنانے کی شروعات ایس سی ایم کے لازمی مقصد کے طور پر نہیں کی گئی تھی۔
شہری ہوابازی کی وزارت نے بتایا ہے کہ حکومت ہند نے ایک گرین فیلڈ ایئرپورٹس  پالیسی، 2008 بنائی ہے جو ملک میں نئے گرین فیلڈ ایئرپورٹس کی تعمیر کے لیے رہنما خطوط، طریقہ کار اور شرائط فراہم کرتی ہے۔ جی ایف اے پالیسی کے مطابق، ہوائی اڈہ تیار کرنے والا یا ہوائی اڈے کی تعمیر کرنے کی خواہش مند متعلقہ ریاستی حکومت کو www.civilaviation.gov.in پر دستیاب مخصوص فارمیٹ میں ایم او سی اے کو ایک تجویز بھیجنی ہوگی۔
تجویز کی منظوری کے لیے دو مراحل پر مبنی طریقہ کار موجود ہے، یعنی ’سائٹ کلیئرنس‘ اور اس کے بعد ’ان پرنسپل‘ منظوری۔ اس پالیسی کے مطابق، ایم او سی اے ریاستی حکومتوں یا ہوائی اڈے بنانے والوں سے تجاویز موصول کرتی ہے۔ جانچ کے بعد، نئے گرین فیلڈ ایئرپورٹ کی تعمیر کے منظوری دے دی جاتی ہے۔ پروجیکٹ کے نافذ کی ذمہ داری، جیسے تحویل اراضی، پروجیکٹ کی فنڈنگ، دیگر ضروری کلیئرنس حاصل کرنا وغیرہ متعلقہ ہوائی اڈے بنانے والے یا ریاستی حکومت پر منحصر ہے۔ فی الحال، ملک میں 140 ہوائی اڈے کام کر رہے ہیں، جن میں سے تین بہار میں ہیں، یعنی گیا، پٹنہ اور دربھنگہ ایئرپورٹ۔
یہ معلومات آج لوک سبھا میں مکان اور شہری امور کے وزیر مملکت، جناب کوشل کشور نے ایک سوال کے تحریری جواب میں فراہم کیں۔
وزیراعظم کا دفتر
چندریان 3 کی کامیابی 140 کروڑ ہندوستانیوں کی امنگوں اور صلاحیتوں کی آئینہ دار ہے: وزیر اعظم
وزیر اعظم جناب نریندر مودی نے تبصرہ کرتے ہوئے کہا کہ چندریان -3 کی کامیابی 140 کروڑ ہندوستانیوں کی امنگوں اور صلاحیتوں کی آئینہ دار ہے۔
انڈین اسپیس ریسرچ آرگنائزیشن کی ایک پوسٹ کا ٹویٹر پر اشتراک کرتے ہوئے وزیر اعظم نے کہا:
”چندریان 3 کی فتح 140 کروڑ ہندوستانیوں کی امنگوں اور صلاحیتوں کی آئینہ دار ہے۔
نئے افق تک اور اس سے آگے!
ہندوستان کے لیے قابل فخر لمحہ۔“
وزیراعظم کا دفتر
وزیراعظم نے مختلف تہواروں پر عوام کو مبارک باد دی
‘‘ان تہواروں سے بھارت کی گونا گونیت اور‘ ایک بھارت، شریشٹھ بھارت’ کا جذبہ اجاگر ہوتا ہے’’ : وزیر اعظم
وزیراعظم جناب نریندر مودی نے آج اور آئندہ چند روز میں ہونے والے تہواروں کے لئے عوام کو مبارک باد دی ہے۔ انہوں نے کہا ‘‘ یہ تہوار بھارت کی گونا گونیت اور ایک بھارت شریشٹھ بھارت کے جذبے کو اجاگر کرتے ہیں’’۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔
ش ح۔ ع م۔ رض
U-3655
(
امور داخلہ کی وزارت
پنجاب کے سابق وزیر اعلیٰ جناب پرکاش سنگھ بادل کی رحلت پر 26 اور 27 اپریل کو اُن سے اظہارِ عقیدت کیلئے دو روزہ سرکاری سوگ
پنجاب کے سابق وزیر اعلیٰ جناب پرکاش سنگھ بادل کا 25 اپریل 2023 کو انتقال ہو گیا۔ آنجہانی سنگھ کے احترام میں حکومت ہند نے فیصلہ کیا ہے کہ ملک بھر میں 26 اور 27 اپریل 2023 کو دو دن کے لئے ریاستی سوگ منایا جائے گا۔
سوگ کے دور ان تمام عمارتوں پر قومی پرچم آدھا لہرایا جائے گا، جہاں قومی پرچم باقاعدگی سے لہرایا جاتا ہے اور ان دو دنوں میں کوئی سرکاری تفریحی پروگرام نہیں ہوگا۔
وزارت دفاع
محکمہ دفاع نے  نے وگیان بھون میں خصوصی مہم 2.0 پر بہترین طریقوں کی نمائش کا انعقاد کیا
سرحدی سڑک تنظیم  کے ذریعے بٹومنس کی سڑکوں کی تعمیر میں پلاسٹک کے ٹکڑوں کے استعمال کی منفرد ٹیکنا لوجی کی ستائش کی گئی ہے
وزارتِ دفاع  کے دفاع کے محکمے  نے نئی دلّی کے وگیان بھون میں خصوصی مہم 2.0 کے تحت بہترین طریقۂ کار کی نمائش منعقد کی ہے ۔ یہ نمائش ، جو اچھی حکمرانی کے ہفتے یعنی 19 سے 25 دسمبر ،2022 ء کے دوران منعقد کی جا رہی ہے ۔ اس نمائش میں نئی دلّی کے وگیان بھون میں ڈی او ڈی کا بھی ایک اسٹال قائم کیا گیا ہے ۔
خصوصی مہم 2.0 کے تحت 5922 مقامات پروزارتِ دفاع کےمحکمہ دفاع کےتحت تنظیموں کے ذریعے صفائی ستھرائی کی مہم کا انعقاد کیا گیا۔ کینٹین اسٹورز ڈائریکٹوریٹ، جس کے تحت 3500 یونٹ آتے ہیں، نے34 ڈپو، بارڈر روڈز آرگنائزیشن  [750 یونٹس/ڈیٹیچمنٹ]، سینک اسکول [33]، ڈائریکٹوریٹ جنرل آف ڈیفنس اسٹیٹس  [367 کنٹونمنٹ سمیت مہم کے مقامات]، کنٹرولر جنرل آف ڈیفنس اکاؤنٹس  [1149 دفاتر]، ڈائریکٹوریٹ جنرل آف آرمڈ فورسز میڈیکل سروسز  [87 ملٹری اسپتالوں] نے صفائی مہم کو بھرپور طریقے سے چلایا ۔
بارڈر روڈز آرگنائزیشن نے کٹے ہوئے پلاسٹک کے استعمال کی ایک منفرد ٹکنالوجی کو سڑک کی تعمیر میں استعمال کیا ہے ۔ پروجیکٹ ورتک کے تحت بالی پارا-چاردوار-توانگ روڈ پر 2.5 کلومیٹر کی ری سرفیسنگ میں، اروناچہل پردیش میں پروجیکٹ اڈیک کے تحت روئنگ-کورونو-پایا روڈ پر 1.0 کلومیٹر اور میزورم میں پروجیکٹ پشپک کے تحت ہنتھیال-سنگاؤ-سائیہا روڈ پر 5.22 کلومیٹر کی ری سرفیسنگ میں اس ٹیکنالوجی کا کامیابی سے استعمال کیا گیا ہے ۔
نمائش میں بارڈر روڈز آرگنائزیشن کی جانب سے کٹے ہوئے پلاسٹک کے استعمال کی منفرد ٹیکنالوجی کی ستائش کی گئی ۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 14323
(Visitor Counter : 63
صحت اور خاندانی بہبود کی وزارت
نوویل کورونا وائرس  سے متعلق تازہ صورت حال: نئی سفری ایڈوائزری
نئی دہلی،26؍فروری،دیگر ملکوں سے نوول کورونا وائرس کوویڈ - 19 سے متعلق موجودہ صورت حال کی خبروں اور حکومت کی صحت وخاندانی بہبود کی وزارت کی طرف سے پہلے سے جاری کی گئی ایڈوائزری کے پیش نظر حسب ذیل اضافی ہدایات جاری کی گئی ہیں۔
- بھارتی شہریوں کو مشورہ دیا جاتا ہے کہ وہ جمہوری کوریا ، ایران اور اٹلی کا غیر ضروری سفر کرنے سے گریز کریں۔
- کوریا اور ایران اور اٹلی سے آنے والے لوگ یا 10 فروری 2020 کے بعد سے اس طرح کا ان ملکوں کو اگر لوگوں نے کوئی سفر کیا ہے تو انہیں بھارت واپس آنے کی صورت میں 14 دن کے لئے بالکل الگ تھلگ مخصوص رکھا جاسکتا ہے۔
- اگر کوئی تکنیکی سوال ہے تو اس کے لئے صحت کی وزارت کے کنٹرول روم ہیلپ لائن نمبر:91-11-23978046 یا : ncov2019[at]gmail[dot]com پر ای میل 24 گھنٹے کرسکتا ہے۔
۔۔۔۔۔۔۔۔۔۔۔۔۔۔۔۔۔۔
U-929
(Visitor Counter : 149
وزارت دفاع
وزیر دفاع جناب راج ناتھ سنگھ نے لوگوں، خاص طور پر نوجوانوں سے منشیات کی لت کے خلاف متحد ہونے اور لڑنے کی اپیل کی
این سی سی کیڈٹس کو تاکید کہ وہ منشیات کے استعمال کے مضر اثرات کے بارے میں بیداری پیدا کریں اور متاثرہ لوگوں کو نشہ چھٹکارا مراکز تک پہنچانے میں مدد کریں
وزیر دفاع جناب راج ناتھ سنگھ نے نشے کے خطرے کو ہندوستان کے لیے اپنی پوری صلاحیت کو حاصل کرنے کی رکاوٹوں میں سے ایک قرار دیتے ہوئے، ملک کے لوگوں، خاص طور پر نوجوانوں سے اپیل کی ہے کہ وہ منشیات کی لت کے خلاف متحد ہو کر لڑیں۔ وہ 12 ستمبر 2022 کو نئی دہلی میں سماجی انصاف اور عطائے اختیار کی وزارت کے زیر اہتمام ایک تقریب ’این سی سی کیڈٹس کے ساتھ بات چیت اور منشیات کے استعمال کے خلاف عہد‘ کے موقع پر نیشنل کیڈٹ کور  کے کیڈٹس اور نوجوانوں کے ساتھ بات چیت کر رہے تھے۔ ریاستی ڈائریکٹوریٹ اور ملک کے مختلف حصوں سے نوجوان ویڈیو کانفرنسنگ کے ذریعے اس تقریب میں شامل ہوئے۔
”ہندوستان دنیا کی سپر پاور بننے کی سمت میں آگے بڑھ رہا ہے۔ لیکن، کچھ حدود ہیں جو ہمیں اپنی حقیقی صلاحیت کو حاصل کرنے سے روک رہی ہیں۔ منشیات کی لت ایسی ہی ایک حد ہے۔ تمام خوبیوں کے حامل ہونے کے باوجود ہمارا ملک ابھی تک ترقی یافتہ ممالک کی صف میں کھڑا نہیں ہو سکا ہے کیونکہ یہاں بہت سے لوگ بالخصوص نوجوان منشیات کی لپیٹ میں ہیں۔ نوجوان ملک کا مستقبل ہیں۔ وہ قوم کی بنیاد ہیں۔ اگر ان کا حال نشہ میں ہے تو ان کے مستقبل کا آسانی سے اندازہ لگایا جا سکتا ہے۔ ہمیں منشیات کے خلاف جنگ لڑنے کی ضرورت ہے جیسا کہ ہم نے اپنی آزادی کے لیے کیا تھا،“ جناب راجناتھ سنگھ نے کہا۔
منشیات کے مضر اثرات کے بارے میں مزید وضاحت کرتے ہوئے، وزیر دفاع نے کہا کہ یہ نہ صرف معاشرے میں امن و امان کی برقراری کو بری طرح متاثر کرتا ہے، بلکہ قومی اور بین الاقوامی سطح پر دہشت گردانہ سرگرمیوں کو بھی فروغ دیتا ہے۔ انھوں نے مزید کہا کہ بہت سی بین الاقوامی تنظیمیں تسلیم کرتی ہیں کہ منشیات کی غیر قانونی تجارت سے حاصل ہونے والی رقم دہشت گرد تنظیموں کی مدد کے لیے استعمال ہوتی ہے، جس سے بہت سے ممالک کے دفاع اور سلامتی کو خطرہ ہے۔ انھوں نے کہا کہ مل کر کام کرنے اور معاشرے کے تمام طبقات سے اس لعنت سے چھٹکارا پانے کی فوری ضرورت ہے۔
وزیر دفاع نے اس اعتماد کا اظہار کیا کہ سماج کے تمام طبقوں کی مشترکہ کوششوں سے ملک ’امرت کال‘ میں منشیات کی لعنت سے آزاد ہو جائے گا۔
مذاکراتی پروگرام کی مشترکہ صدارت سماجی انصاف اور عطائے اختیار کے وزیر ڈاکٹر وریندر کمار نے کی۔ سماجی انصاف اور عطائے اختیار کا محکمہ منشیات کی مانگ میں کمی کے لیے حکومت ہند کا نوڈل محکمہ ہے۔ نوجوانوں، بچوں اور کمیونٹی میں بیداری پیدا کرنے کے لیے حکومت کی طرف سے 15 اگست 2020 کو 272 شناخت شدہ اضلاع میں نشہ مکت بھارت ابھیان  کا آغاز کیا گیا تھا۔ اب تک آٹھ کروڑ سے زیادہ لوگ بشمول تین کروڑ نوجوان، دو کروڑ خواتین اور 1.59 لاکھ تعلیمی ادارے این ایم بی اے کا حصہ بن چکے ہیں۔
این سی سی کیڈٹس کی فعال شمولیت کے ساتھ، سماجی انصاف اور عطائے اختیار کے محکمے سے توقع کی جاتی ہے کہ وہ اس مہم کو نئی بلندیوں تک لے جائے گا اور نشہ سے آزاد ہندوستان کے اپنے مقصد کو حاصل کرے گا۔
وزیراعظم کا دفتر
کواڈ سربراہ اجلاس میں وزیر اعظم کا افتتاحی خطبہ
صدر بائیڈن!
وزیر اعظم موریسن!
وزیر اعظم سوگا!
اولین فزیکل کواڈ سربراہ ملاقات کی تاریخی پہل قدمی کے لئے صدر بائیڈن کا بہت بہت شکریہ۔ ہم چار ممالک پہلی مرتبہ 2004 کی سونامی کے بعد انڈو۔پیسفک خطے کی مدد کے لئے ایک ساتھ آئے تھے۔ آج جب دنیا کووِڈ۔19 وبائی مرض سے نبردآزما ہے تو کواڈ کی شکل میں ہم ایک مرتبہ پھر انسانیت کی فلاح کے لئے مصروف عمل ہیں۔
ہماری کواڈ پہل قدمی انڈو۔پیسفک ممالک کی بڑی مدد کرے گی۔ اپنی مشترکہ جمہوری اقدار کی بنیاد پر کواڈ نے مثبت طرز فکر، مثبت نقطہ نظر کے ساتھ آگے بڑھنے کا فیصلہ کیا ہے۔
سپلائی چین ہو، یا عالمی سلامتی، موسمیاتی کاروائی ہو، یا کووِڈ۔19 ردعمل، یا پھر تکنالوجی میں تعاون، ان تمام موضوعات پر مجھے اپنے ساتھیوں سے بات چیت کرکے بہت خوشی ہوگی۔
ہمارا کواڈ ایک طرح سے ’’عالمی فلاح و بہبود کے لئے ایک طاقت‘‘ کے طور پر کام کرے گا۔ مجھے یقین ہے کہ کواڈ میں ہمارا تعاون انڈو۔پیسفک میں، اور دنیا میں امن اور خوشحالی کو یقینی بنائے گا۔
شکریہ!
امور صارفین، خوراک اور عوامی تقسیم کی وزارت
حکومت، نیفیڈ میں موجود اپنے وافر ذخیرے سے پیاز کی روزانہ سپلائی میں جامع اضافہ کرے گی
نئی دہلی،23 اگست۔محکمہ امور صارفین نے آج سیکریٹری امور صارفین جناب اویناش کے سریواستو کی چیئرمین شپ میں تمام شراکت داروں کے ساتھ ضروری ایشیاء جیسے پیاز، دالیں اور تلہن کی قیمتوں کاجائزہ لیا۔ کمیٹی نے دہلی حکومت کے پاس موجود پیاز کے وافر ذخیرے سے پیاز کی روزانہ سپلائی میں جامع اضافہ کرنے کافیصلہ لیا اور نیفیڈ کو ہدایت دی کہ وہ پی ایس ایف وافر ذخیرے سے پیاز کی وافر سپلائی جاری کرے تاکہ مناسب داموں پر پیاز کی دستیابی کو یقینی بنایاجاسکے۔ کمیٹی نے بتایا کہ پیاز کی برآمد مفت ہے اور فی الحال حکومت کے پاس پیاز کاوافر ذخیرہ موجود ہے۔ اگر ضرورت ہوئی تو پیاز کی سپلائی میں مزید اضافہ کیاجائے گا۔
اس میٹنگ میں دہلی اور دہلی کے اردگرد مختلف ریاستوں کے پولیس نمائندے بھی موجود تھے اور انہیں پابندی کے ساتھ میٹنگیں کرنے اور خصوصی طور پر دہلی۔ این سی آر میں اور عام طور پر اپنی متعلقہ ریاستوں میں ذخیرہ اندوزی پر نظر رکھنی ہے اور نگرانی کرنی ہے۔دہلی کی تمام پڑوسی ریاستوں کے پولیس حکام نے بھی ذخیرہ اندوزوں اور منافع خوروں پر ان کے پاس دستیاب ڈیٹا مشترک کیا تاکہ بین۔ ریاستی اینفورسمینٹ کو مزید موثر بنایا جاسکے۔ کمیٹی نے ٖپڑوسی ریاستوں کے پولیس افسران کو دہلی۔ این سی آر میں تمام ناکوں اور داخلہ راستوں پر اچھی طرح سے جانچ کرنے کی ہدایت دی تاکہ مصنوعی کمی دکھانے کے لئے پیاز کے ذخائر کو نہ روکا جائے اور سپلائی کو یقینی بنایاجاسکے۔
--------------------------------
م ن۔ش ت۔رض
U- 3849
(Visitor Counter : 45